**Farské oznamy**

**Štvrtá nedeľa v cezročnom období rok C (30. 1. 2022)**

|  |  |  |
| --- | --- | --- |
| Pondelok | Sv. Jána Bosca, kňaza | 18.00 |
| Utorok |  | 7.00 |
| Streda | Obetovanie Pána, sviatok | 18.00 |
| Štvrtok | Sv. Blažeja, prvý štvrtok v mesiaci | 18.00 |
| Piatok | O Najsvätejšom srdci Ježišovom, prvý piatok v mesiaci | 18.00 |
| Sobota | O Nepoškvrnenom srdci Panny Márie | 7.00 a 16.00 Oblazov |
| Nedeľa | Piata nedeľa v cezročnom období | 8.00 a 10.30 online prenos |

Dnes poobede do 17.00hod. budeme mať otvorený kostol, pozývam vás prísť sa pokloniť Pánu Ježišovi v Eucharistii.

Tento týždeň máme prvý piatok v mesiaci. Pozývam vás ku sv. spovedi. Zvlášť rodičov a deti, ktoré boli na prvom svätom prijímaní. Spovedám každý deň pol hodinu pred sv. omšou a vo štvrtok od 17.00 a v piatok od 16.00 a bude vystavený Pán Ježiš k verejnej poklone vo Sviatosti oltárnej na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

Pandemické pravidlá sa uvoľňujú, čo znamená, že do nášho kostola môže prísť 100 ľudí alebo 50% kapacity ako nízkorizikové zhromaždenie bez spevu v režime OP.

Chcem sa ešte raz poďakovať všetkým, ktorí pomohli akýmkoľvek spôsobom pri organizácii a priebehu duchovnej obnovy semináru Otcovho srdca. Zvlášť p. starostovi a obecnému úradu za sálu a organizačnú pomoc, tým, ktorí pomohli pri príprave, upratovaní, pohostení, technike, liturgii...a som rád, že ste prijali pozvanie nechať sa obdariť Bohom a jeho láskou. A teší ma, že mnohí vnímate duchovný úžitok z tejto obnovy.

Slovenskí biskupi pozývajú veriacich na púť do Ríma, na ktorej chcú spoločne poďakovať za minuloročnú návštevu pápeža Františka na Slovensku (12.-15. september 2021). **Audiencia pre slovenských pútnikov u Svätého Otca bude vo Vatikáne v sobotu 30. apríla 2022**. V ten istý deň plánujú slovenskí biskupi sláviť s pútnikmi spoločnú svätú omšu v Bazilike sv. Petra. Bližšie informácie budú zverejňované priebežne. Na púť je možné cestovať napríklad s katolíckou televíziou LUX, alebo sa zorganizovať v rámci vlastnej farnosti či spoločenstva, taktiež individuálnou formou. Pútnikov prosíme, aby sa zaregistrovali prostredníctvom stránky [navstevapapeza.sk](https://www.navstevapapeza.sk/sk), a tak si rezervovali zadarmo lístky na audienciu.

Na budúcu nedeľu bude prvonedeľná zbierka pre potreby našej farnosti.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie skupinu č. 15.